### Beslutningstema

Udvalget skal tage stilling til anmodning fra de kommunale svømmehaller om stigende billet- og rabatkortpriser i 2022.

### Historik

Den 14. september 2021 besluttede Kultur- og Fritidsudvalget, at der ikke skulle ske en prisstigning på billetter og rabatkort for svømmehallerne i 2022. Beslutningen blev truffet på baggrund af en evaluering med svømmehallerne, vedrørende harmonisering af priser på billetter og rabatkort for de kommunalt ejet svømmehaller.

### Sagsfremstilling

Tønder Kommune ejer tre svømmehaller i [adresse], [adresse] og Tønder Hallerne. Arrild Svømmehal driftes af kommunalt ansatte. I [adresse] og [adresse] er der lavet en driftsaftale, hvor de to selvejende institutioner står for driften af svømmehallerne.

[adresse], [adresse] og Tønderhallerne anmoder om en prisstigning på 10% på alle typer af billet- og rabatkortpriser til svømmehallerne i 2022.

Anmodningen sker på baggrund af stigningen for elpriser efter den 14. september 2021.

Forvaltningen foreslår, at der indføres et energitillæg på 10% på alle typer af billet- og rabatkortpriser for 2022. Enkeltbilletter rundes op til nærmeste hele krone, og priser på rabatkort rundes op til nærmeste hele 10 kr.

Forvaltningen foreslår yderligere, at såfremt energipriserne ikke ændrer sig væsentligt i nedadgående retning i 2022, vil energitillægget indarbejdes i priserne i takstbladet for 2023.

### Vicekommunaldirektøren indstiller,

at der meddeles et energitillæg på 10% på alle typer af billetpriser, og

at hvis energipriserne ikke ændrer sig i nedadgående retning i 2022, vil energitillægget indarbejdes i priserne for 2023, og

at indstillingen videresendes til Økonomiudvalget og Kommunalbestyrelsen.

Beslutning fra Kultur- og Fritidsudvalget, 9. marts 2022, pkt. 5:

Indstillingen anbefales.

Ronnie Iversen deltog ikke i behandling af punktet.

Beslutning fra Økonomiudvalget, 24. marts 2022, pkt. 18:

Indstillingen anbefales.

### Beslutning

Indstillingen godkendt.